На основу члана 43. став 2. Закона о државној управи („Службени гласник РС” бр. 79/05, 101/07, 95/10, 99/14, 30/18-др. закон и 47/18), члана 46. Закона о државним службеницима („Службени гласник РС”, бр. 79/05, 81/05-исправка, 83/05-исправка, 64/07 и 67/07-исправка, 116/08, 104/09, 99/14, 95/18 и 157/20), члана 4. став 2. Уредбе о начелима за унутрашње уређење и систематизацију радних места у министарствима, посебним организацијама и службама Владе („Службени гласник РС”, бр. 81/07-пречишћен текст, 69/08, 98/12, 87/13, 2/19 и 24/21), члана 4. Уредбе о разврставању радних места и мерилима за опис радних места државних службеника („Службени гласник РС”, бр. 117/05, 108/08, 109/09, 95/10, 117/12, 84/14, 132/14, 28/15, 102/15, 113/15, 16/18, 2/19, 26/19, 42/19 и 56/21),

Mинистар грађевинарства, саобраћаја и инфраструктуре доноси

**ПРАВИЛНИК**

**О ИЗМЕНАМА И ДОПУНАМА ПРАВИЛНИКА О УНУТРАШЊЕМ УРЕЂЕЊУ И СИСТЕМАТИЗАЦИЈИ РАДНИХ МЕСТА У МИНИСТАРСТВУ грађевинарства, саобраћаја и инфраструктуре**

Члан 1.

У Правилнику о унутрашњем уређењу и систематизацији радних места у Mинистарству грађевинарства, саобраћаја и инфраструктуре, Број: 110-00-82/2019-02 од 19. априла 2019. године на који је Влада дала сагласност Закључком 05 број: 110-4204/2019 од 25. априла 2019. године, број: 110-00-15/2020-02 од 25. марта 2020. године, на који је Влада дала сагласност Закључком 05 Број: 110-3195/2020 од 30. априла 2020. године, број: 110-0050/2021-02 oд 28. јуна 2021. године, на који је Влада дала сагласност Закључком 05 број 110-6155/2021 од 1. јула 2021. године и број: 110-00127/2021-02 oд 20. августа 2021. године, на који је Влада дала сагласност Закључком 05 број 110-8385/2021 од 16. септембра 2021. године, у члану 76. тачка 11. мења се и гласи: „Лучка капетанија Бачка Паланкаˮ.

У члану 88. став 2. тачка 5. реч: „Безданˮ замењује се речима: „Бачка Паланкаˮ.

Члан 2.

У чл. 91. и 93. речи: „припрему годишњег програма рада и извештаја о раду Министарства“ бришу се.

Члан 3.

У члану 100а после речи „планских докумената“ додају се речи: „припрему годишњег програма рада и извештаја о раду Министарства“ а речи: „као и други послови из ове области“ мењају се и гласе: „као и други послови из делокруга рада Групе“.

Члан 4.

У члану 146. у делу **I Сектор за друмски транспорт, путеве и безбедност саобраћаја**, код радног места под редним бројем 2. Помоћник министра у условима, после речи: „“Стечено високо образовање“ додају се речи: „из стручне области саобраћајно инжењерство“.

Код радног места под редним бројем 10. Радно место студијско-аналитичке и управне послове за превоз терета, у условима речи: „из стручне области саобраћајно инжењерство или из научне области правне науке или економске науке“” бришу се, а после речи: “техничко-технолошких“ додају се речи „или друштвено хуманистичких“.

Код радног места под редним бројем 13. Радно место за праћење међународних конвенција, у условима, речи: „из научне области филолошке науке (енглески, италијански, руски или немачки језик)“ замењују се речима: „ из научне, односно стручне области у оквиру образовно-научног поља друштвено-хуманистичких или техничко-технолошких наука”.

Код радног места под редним бројем 14. Радно место за стручно-оперативне послове, у условима, речи: „из стручне области саобраћајно инжењерство или из научне области економске науке“ замењују се речима: „ из научне, односно стручне области у оквиру образовно-научног поља друштвено-хуманистичких или техничко-технолошких наука”.

Код радног места под редним бројем 17. Радно место за студијско-аналитичке и управне послове испуњености услова за приступ професији у друмском превозу, у условима, после речи: „из стручне области саобраћајно инжењерство” додају се речи: „или из научне области правне науке“.

Код радног места под редним бројем 18. Радно место за управне послове из области друмског саобраћаја, у условима, речи: „из стручне области саобраћајно инжењерство или из научне области економске или правне науке” замењују се речима: „из научне, односно стручне области у оквиру образовно-научног поља друштвено-хуманистичких или техничко-технолошких наука“.

Код радног места под редним бројем 20. Радно место за стручно-оперативне послове, у условима, речи: „из стручне области саобраћајно инжењерство или из научне области економске науке“ замењују се речима: из научне, односно стручне области у оквиру образовно-научног поља друштвено-хуманистичких или техничко-технолошких наука”.

Код радног места под редним бројем 22. Радно место за стручно-оперативне послове управљања путном инфраструктуром, у условима, речи: „из стручне области грађевинско инжењерство“ замењују се речима: „из научне односно стручне области у оквиру образовно-научног поља техничко-технолошких наука или из научне области правне науке”.

Код радног места под редним бројем 27. Радно место за безбедност саобраћаја на путевима, у условима, речи: „из стручне области саобраћајно инжењерство или машинско инжењерство“ замењују се речима: „из научне, односно стручне области у оквиру образовно-научног поља техничко-технолошких наука или из научне области правне науке”.

У члану 146. у делу **III Сектор за ваздушни саобраћај и транспорт опасне робе**, код радног места под редним бројем 39. помоћник министра, у условима, речи: „из стручне области саобраћајно инжењерство или машинско инжењерство“ замењују се речима:. „из научне, односно стручне области у оквиру образовно-научног поља техничко-технолошких наука“.

Код радног места под редним бројем 43. Радно место за праћење међународне ваздухопловне нормативе и прописа Републике Србије у области ваздушног саобраћаја, у условима, после речи: „правне науке“ додају се речи: „или економске науке“.

Код радног места под редним бројем 47. Радно место за обављање аналитичких послова у транспорту опасне робе, речи: „из научне области правне или економске науке, односно стручне области саобраћајно инжењерство или машинско инжењерство“ замењују се речима: „из научне, односно стручне области у оквиру образовно-научног поља техничко-технолошких или друштвено-хуманистичких наука“.

Код радног места под редним бројем 48. Радно место за обављање управних послова у транспорту опасне робе, у опису послова, речи: „учествује у спровођењу испита за саветника за безбедност у транспорту опасне робе, испита за возача возила за транспорт опасне робе, као и испита о специјалистичком знању из области ADN“, бришу се.

У члану 146. у делу **IV Сектор за водни саобраћај и безбедност пловидбе,** радно место под редним бројем 53. Радно место за стручно оперативне послове у унутрашњој пловидби, мења се и гласи:

„53. Радно место за стручно оперативне послове у унутрашњој пловидби

-самостални саветник- 1

Опис послова: Припрема решења којим се одобрава обављање делатности возара и бродских агената и агента посредника, припрема извештаје о пловидбеним незгодама, прати и анализира узроке пловидбених незгода; припрема решења о одређивању имена, позивног знака, ознаке и капетаније уписа бродова унутрашње пловидбе; припрема решења о признавању звања у унутрашњој пловидби, решења којим с одобрава обављање делатности возара и бродских агената и агената посредника и других решења из делокруга Групе; прати реализацију пројеката речне инфраструктуре, води евиденцију о предложеним пројектима из делокруга Сектора и припрема информације, извештаје и анализе о међународним пловним путевима Републике Србије, усклађује предлоге пројеката са свим техничким захтевима и сарађује са организационом јединицом Министарства за управљање инфраструктурним пројектима; поступа по приговорима путника у унутрашњој пловидби; припрема извештаје, информације и анализе из области унутрашње пловидбе; припрема мишљења на нацрте законе и предлоге других прописа чији су предлагачи други органи управе у области унутрашње пловидбе; обавља и друге послове по налогу руководиоца Групе.

Услови: Стечено високо образовање из научне, односно стручне области у оквиру образовно - научног поља техничко-технолошких наука или из научне области правне науке или из области интердисциплинарних, мултидисциплинарних, трандисциплинарних студија (ИМТ студија - просторни планер) на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци, положен државни стручни испит, као и потребне компетенције за обављање послова радног места.“

Код радног места под редним бројем 55. у условима, речи: „из научне области правне науке или економске науке“ замењују се речима: „из научне, односно стручне области у оквиру образовно-научног поља друштвено-хуманистичких наука“.

Радно место под редним бројем 57. мења се и гласи:

„57. Руководилац Групе

- виши саветник- 1

Опис послова: Руководи и планира рад Групе, пружа стручна упутства, координира и надзире рад државних службеника у Групи; управља пројектима из делокруга Сектора и припрема информације, извештаје и анализе о планираним пројектима на међународним пловним путевима Републике Србије; прати физичку и финансијску реализацију свих активности на пројектима финансираним из зајмова и донација; планира и спроводи пројекте у области водног саобраћаја у складу са процедуром утврђеном од стране IPA координатора, усклађује предлоге пројеката са свим техничким захтевима; обезбеђује примену Оквирног споразума о басену реке Саве, усвојених протокола приложених Оквирном споразуму о басену реке Саве и активно учествује у реализацији пројеката на Сави и припрема, прати и анализира пројекте Савске комисије, Дунавске комисије (ДК) и Комисије за пловидбу реком Рајном, (CCNR), односно пројекте који се односе на европски Коридор Рајна-Дунав и припрема извештаје и табеле извршења пројеката; даје предлоге и припрема измене Стратегије развоја водног саобраћаја и припрема извештаје о спровођењу Акционог плана за спровођење Стратегије; учествује у изради концепције и стратегије развоја инфраструктуре на пловним путевима; учествује у изради програмског буџета Сектора и координира рад са другим организационим јединицама Министарства при пројектовању буџета; надзире и одржава усвојени систем управљања квалитетом, пружа стручна упутства и техничку подршку запосленима у обављању послова електронске управе, учествује у изради информатора о раду у делу који се односи на Сектор, врши његово ажурирање и стара се о доступности информација од јавног значаја из делокруга Сектора; обавља и друге послове по налогу начелника Одељења.

Услови: Стечено високо образовање из научне, односно стручне области у оквиру образовно-научног поља техничко-технолошких наука или из научне области правне науке или економске науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање седам година радног искуства у струци, као и потребне компетенције за обављање послова радног места.“

Код радног места под редним бројем 59. Радно место за развој речне инфраструктуре, у условима, речи: „Стечено високо образовање из научне области правне науке или научне, односно стручне области у оквиру образовно-научног поља техничко-технолошких наука“ замењују се речима: „Стечено високо образовање из научне односно стручне области у оквиру образовно-научног поља техничко-технолошких или друштвено-хуманистичких наука или из области интердисциплинарних, мултидисциплинарних, трандисциплинарних студија (ИМТ студија - просторни планер)“.

Радно место под редним бројем 70. мења се и гласи:

„70. Шеф Лучке капетаније

самостални саветник 1

Опис послова: Руководи и планира рад лучке капетаније, пружа стручна упутства, координира и надзире рад државних службеника у лучкој капетанији; припрема мишљења о примени законских и подзаконских прописа из области унутрашње и поморске пловидбе и иницира измене прописа; врши улазно-излазне ревизијена речним граничним прелазима; прописује услове пловидбе и издаје стручна упутства и саопштења за учеснике у пловидби; издаје пловидбене дозволе, бродарске и поморске књижице, бродска сведочанства, овлашћења бродарцима и поморцима и организује вођење уписника бродова и осталих пловила; даје наутичке услове и наутичке сагласности којом се утврђује да је техничка документација за издавање одобрења за изградњу, реконструкцију, доградњу, адаптацију и санацију преводница, пловних канала и других хидротехничких објеката, као и других објеката од утицаја на безбедност пловидбе у складу са датим наутичким условима; учествује у раду комисија за полагање стручног испита управљања чамцем, пловећим телом или плутајућим објектом, учествује у техничком прегледу чамаца; сарађује са органима, организацијама и привредним субјектима и предузима мере у ванредним околностима у сарадњи са министарством надлежним за унутрашње послове (трагање и спасавање и сл.); обавља и друге послове по налогу начелника Одељења.

Услови: Стечено високо образовање из научне односно стручне области у оквиру образовно-научног поља техничко-технолошких или друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, или завршена Војна академија – смер навигација, најмање пет година радног искуства у струци, положен државни стручни испит, као и потребне компетенције за обављање послова радног места.“

У члану 146. у делу **IX Сектор за инспекцијски надзор**, код радног места под редним бројем 166б Инспектор безбедности пловидбе, део услови, мења се и гласи: „Услови: Стечено високо образовање из стручне области грађевинско инжењерство, машинско инжењерство или саобраћајно инжењерство или научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету или заваршена Војна академија - смер навигација, најмање три године радног искуства у струци, положен државни стручни испит, положен испит за инспектора, као и потребне компетенције за обављање послова радног места.“

Код радног места под редним бројем 194. у ставу 2. алинеја 5. реч „Бездан“ замењује се речима: „Бачка Паланка“.

У члану 146. у делу **X Секретаријат Министарства**, код радног места под редним бројем 197. Начелник Одељења, у опису послова, речи: „организује послове који се односе на припрему годишњег програма рада и извештаја о раду Министарства“, бришу се.

Код радног места под редним бројем 198. Шеф Одсека, у опису послова, речи: „као и аката који се усвајају на Влади у вези са финансијским пословањем“ и речи „годишњег програма рада и извештаја о раду министарства“, бришу се.

Код радног места под редним бројем 200. Радно место за правне послове, речи: „као и аката који се усвајају на Влади у вези са финансијским пословањем;“ бришу се.

Код радног места под редним бројем 201. Радно место за поступање по ахтевима за приступ информацијама од јавног значаја, заштиту података о личности и израду плана интегритета, у опису послова, речи: „израђује годишњи програм рада и извештаје о раду Министарства на основу прилога добијених из сектора“, бришу се.

Код радног места под редним бројем 222а, Руководилац Групе, у опису послова, после речи: „спровођења планских докумената из делокруга Министарства“, додају се речи: „стара се о изради програма и планова рада, извештаја о раду и информација из делокруга рада Министарства“.

Код радног места под редним бројем 222б, Радно место за подршку у припреми планских докумената и подршку управљању, у опису послова, после речи: „припрема извештаје о спровођењу планских докумената из делокруга Министарства“ додају се речи: „израђује годишњи програм рада и извештаје о раду Министарства на основу прилога добијених из сектора“.

У члану 146. у делу **Унутрашње јединице изван састава сектора и секретаријата**, **2.** **Одељење за управљање пројектима**, код радног места под редним бројем 237. Радно место за планирање и припрему пројеката, у условима, после речи „грађевинско инжењерство“ додају се речи: „или из области интердисциплинарних, мултидисциплинарних, трансдисциплинарних студија (ИМТ студија - просторни планер)“.

ПРЕЛАЗНЕ И ЗАВРШНЕ ОДРЕДБЕ

Члан 5.

По ступању на снагу овог правилника, у року од 15 дана, државни службеници ће се распоредити на радна места утврђена овим правилником.

Члан 6.

Овај правилник ступа на снагу по добијању сагласности Владе, осмог дана од дана објављивања на огласној табли Министарства грађевинарства, саобраћаја и инфраструктуре.

Број: 110-00-24/2022-02

У Београду, 23.03.2022. године

М И Н И С Т А Р

Томислав Момировић

**Закључком 05 број: 110-2604/2022-1 од 31. марта 2022. године, Влада је дала сагласност на овај правилник.** Правилник о изменама и допунама Правилника о унутрашњем уређењу и систематизацији радних места у Министарству грађевинарства, саобраћаја и инфраструктуре објављен је на огласној забли Министарства 05.04.2022. а ступио је на снагу 13.04.2022. године.